Neljapäeva pärastlõunal Tallinnas Stroomi rannas loomade keelualas koearaga viibinud naine ründas teda korrale kutsunud G4Si rannavalvurit. Neljapäeval pärast kella kolme avastas rannas patrullinud vetelpäästja daami koeraga. Rannavalvur selgitas, et naine viibib oma lemmikuga selleks mitte ette nähtud alas, ja palus tal rannast lahkuda või liikuda loomade ujutamiseks määratud rannaalale. Naine keeldus lahkumast, ärritus ja lasi valla sõimuvalingu, millest leebeimas väljendis soovitas rannavalvuril tegeleda oma asjadega.